system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Controlul Tehnic de Calitate?
assistant
C.T.C. este o trupă de hip-hop din România. Trupa s-a înființat la sfârșitul anului 1999 în formula DOC (Vlad Munteanu), Deliric (Răzvan Eremia) si Vlad Dobrescu. DJ Paul s-a alăturat odată cu trecerea lui Vlad Dobrescu de la platane la microfon, însă acesta a părăsit formația. Mai apoi DJ Nasa s-a alăturat trupei.

Biografie

Facem Records

Trupa C.T.C a pus bazele primului label independent de hip-hop "Facem Records", primele realizări ale label-ului fiind cele două volume ale mixtape-ului Vlad Dobrescu și DJ Paul prezintă Facem Records.

In primăvara anului 2002 Facem Records a organizat concertul de hip-hop "Reanimare 101" unde a reunit nume precum Da Hood Justice, K-Gula, Cedry2k, Nwanda, Khidja Cloud Society, Raku, Pirats Klan și bine-nțeles CTC. Tot în 2002, după apariția pe diverse compilații, Facem Records lansează EP-ul CTC & Cedry2k - Secretul din Atom care definește stilul C.T.C.

După lansarea acestui album, membrii trupei încep să fie invitați pe albumele unor trupe consacrate precum: R.A.C.L.A , Da Hood, K-Gula, Bitză, Zale. Totodată trupa apare și pe compilații precum: "Loop records", "Afront", "The Under Project" și "Proiectul Verde".

2005: CTC - Dificultăți Tehnice

În august 2005 lansează la casa de discuri Roton primul lor album, LP-ul "Dificultăți Tehnice", definit ca "un material non-conformist cu o puternică tentă revoluționară anti-sistem". Acesta se bucură de vânzări de peste 10.000 de unități, single-ul Orice în colaborare cu Yolo (Zale) si Nwanda făcând furori in randul fanilor datorită mesajului revoluționar.

 Deliric1, sub numele de Jupiter (alter ego-ul său de producător), lansează in 2008 un nou proiect în care se ocupă doar de producție muzicală: Jupiter a ucis melodia. Pentru acesta colaborează atât cu artiști autohtoni, precum colegul său DOC (sub numele de Skilltester Stabbone), cât și internaționali: artiștii italieni Matt Manent și Duplici.

2010: Primul album solo DOC - Scăpat de sub control

Toamna anului 2010 readuce in prim plan trupa CTC odată cu lansarea primului album solo semnat DOC - Scapat de sub control. Acesta s-a lansat pe 10 octombrie 2010 și conține 22 de piese la care artistul a colaborat atât cu Deliric 1 și Vlad Dobrescu, colegii săi de la CTC, cât și cu alți artiști hip-hop: Maximilian, Guess Who, raku, Cedry2k, Nwanda, Cabron etc. Cele două single-uri promovate, Genti de bani și Muzica, au beneficiat de videoclipuri.

2011: Primul album solo Deliric 1 - Inspecția Tehnică Periodică

 Deliric1 lansează în mai 2011 primul său album solo, Inspectia Tehnica Periodica (ITP), album ce ajunge rapid in topul celor mai bine vândute albume romanești in mediul online. La cele 21 de trackuri artistul a colaborat cu DOC, Vlad Dobrescu, Silent Strike, Rimaru, Maximilian, Cedry2k, Stefan Matei (Les Elephants Bizzares), High Jet, FDD și multi altii.

La sfârșitul verii 2011 apare mixtape-ul Rapcapitulare semnat DOC și realizat in colaborare cu Chronic (DJ Grigo, Chill Will, Tecko Starr). Acesta conține o colecție de melodii mai vechi nelansate, freestyle-uri și colaborări. Mixtape-ul este promovat printr-un videoclip la piesa care dă numele materialului, strângând până in prezent peste trei milioane de vizualizari pe YouTube.

2011: Al doilea album solo DOC - Lucrare de control

Rapcapitulare precede cel de-al doilea album solo al lui DOC, Lucrare de control, care a fost lansat în octombrie 2011. Acesta conține 18 piese la care a colaborat cu CTC, Cedry2k, What’s Up, Nwanda, Rimaru și altii. Concertul de lansare din Bucuresti a fost transmis integral pe TV (pe postul Music Channel), fiind urmat de un turneu de promovare în întreaga țară.

 Deliric1 lansează in noiembrie 2011 pe Music Channel videoclipul piesei Linii de tramvai feat DOC, care înregistrează în mai puțin de o săptămână de la lansare peste 100.000 de vizualizări pe canalul său oficial de YouTube.

La sfârșitul lui 2011, în urma participării la Guerillive Radio Session și reacțiilor pozitive venite din partea fanilor,  Deliric1 decide să promoveze un nou single: Ambrozie. Acesta beneficiază de un videoclip în regia lui Hypno, care a strâns până in prezent un milion de vizualizări pe canalul oficial de YouTube. Realizat in colaborare cu Silent Strike, noul single precede albumul pe care cei doi artiști îl vor lansa impreună.

Membrii CTC au organizat în aprilie 2012 un concert aniversar, cu ocazia împlinirii a 10 ani de la lansarea primului lor EP - Secretul din atom. La eveniment au fost prezenți și artiștii cu care aceștia au colaborat de-a lungul timpului.

La un an de la concertul de lansare ITP,  Deliric1 a făcut publică o inregistrare live a piesei Fraiere. Aceasta este în colaborare cu High Jet și a fost cântată la finalul showului Facem Records din cadrul festivalului Street Heroes Spring Break 2012.

2013: Primul album solo Vlad Dobrescu - În sfârșit 
Albumul a fost lansat pe 8 decembrie 2013. Conține 14 melodii, în colaborare cu  Deliric1, DOC, Cabron, Aforic, Nwanda, Raku, Pietonu', Flou Rege, Norzeatic. Singurele piese care beneficiază momentan de videoclipuri sunt Insomnii, Oameni ca mine și Globul de cristal.

Discografie 

*Vlad Munteanu e numele real a lui Doc, pe care il folosește în majoritatea creațiilor la HaHaHa Production.

Referințe

Legături externe
 Website oficial Deliric 1
 Website oficial DOC 
 Deliric 1 - Facebook
 DOC - Facebook
 Vlad Dobrescu - Facebook
 Deliric 1 - Twitter
 DOC - Twitter
 Vlad Dobrescu - Twitter
 Facem Records: website oficial
 Facem Records: canal oficial de YouTube

 
Facem Records